
TEHNISKĀ SPECIFIKĀCIJA
TEHNISKĀS SPECIFIKĀCIJAS PRASĪBAS BŪVDARBIEM
1. Iepirkuma priekšmets:
1.1. Būvdarbi jāveic saskaņā ar Tehnisko specifikāciju un izstrādātās būvniecības ieceres “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā” 2., 3., un 4. kārtu  (BIS lietas Nr. BIS-BL-389431-8417), ievērojot attiecīgo normatīvo aktu prasības, kā arī jāsaņem nepieciešamās atļaujas. Pretendentam tiks piešķirta piekļuve būvniecības ieceres dokumentācijai BIS vidē, pieprasījumu sūtot uz Pasūtītāja kontaktpersonas Ramonas Dugneses e-pastu: ramona.dugnese@jelgava.lv;
1.2. Izpildītājs Būvdarbu izpildei nodrošina darbaspēku ar nepieciešamo kvalifikāciju un visus tehniskos līdzekļus, kas nepieciešami kvalitatīvai Būvdarbu izpildei;
1.3. Plānojot Būvdarbu gaitu un izpildi, Izpildītājs to savstarpēji saskaņo ar būvdarbu veicēju, kas veiks Bauskas ielas posma (no Platones tilta līdz Miera ielas aplim) pārbūvi.
2. Iepirkuma rezultātā tiks noslēgti 2 (divi) līgumi:
2.1. Līguma “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā” ietvaros plānots pārbūvēt esošo ielas posmu, un inženierkomunikācijas, tai skaitā lietus ūdens kanalizāciju, ielu apgaismojumu, elektroapgādi un sakaru kanalizāciju. Līgums tiks slēgts starp Jelgavas valstspilsētas pašvaldību un būvuzņēmēju.
2.2. Līguma “Ūdensapgādes tīklu izbūve Miera ielas posmā, no Zemeņu ielas līdz Bauskas ielai” ietvaros plānots izbūvēt ūdensapgādes tīklus Miera ielas posmā no Zemeņu ielas līdz Bauskas ielai. Līgums tiks slēgts starp Jelgavas valstspilsētas pašvaldību, SIA “JELGAVAS ŪDENS” un Izpildītāju.
3. Līguma izpildes termiņš: 
Līguma izpildes termiņš (Objekts ir nodots ekspluatācijā) ir no Līguma spēkā stāšanās datuma, kas ir pēdējā pievienotā droša elektroniskā paraksta un tā laika zīmoga datums, līdz 2028. gada 30. augustam.
4. Piedāvājuma cenā jāietver: 
4.1. Tiešās un netiešās izmaksas, lai varētu paveikt visus Būvdarbus pilnībā saskaņā ar būvniecības ieceri, paredzot iespējamos riskus saistībā ar neplānoto izdevumu palielināšanos; 
4.2. Izdevumi, kas saistīti ar Būvdarbu veikšanai nepieciešamo materiālu un papildus darbiem, bez kuriem nebūtu iespējama Būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā; 
4.3. Izdevumi, kas paredzēti DVP (darba veikšanas projekts) un SOS (satiksmes organizācijas shēma, tai skaitā būvmateriālu piegādes ceļu shēmas) izstrādei, būvtāfeles uzstādīšanai,  sadzīves pagaidu būvju novietošanai, atkritumu apsaimniekošanai, pagaidu brauktuvju un gājējiem paredzētu celiņu ierīkošanai vai remontam, lai tiktu nodrošināta piekļuve visiem objektiem/nekustamajiem īpašumiem būvdarbu zonas tuvumā;
4.4. Izdevumi, kas saistīti ar nepieciešamo elektrības nodrošinājumu, ūdens vai kanalizācijas pārsūknēšanas iekārtu darbību, ūdens patēriņa un citu papildus resursu apmaksu;
4.5. Izpildītājam jānodrošina esošo lietus un kanalizācijas sistēmu funkcionēšana būvdarbu laikā, paredzot attiecīgus risinājumus (pārsūknēšana), un iekļaujot tos būvdarbu cenā.
5. Prasības ilgtspējīgam zaļajam publiskajam iepirkumam un to piemērošanas kārtība: Sagatavojot piedāvājumu ielu apgaismojumam un satiksmes signāliem, pretendents ņem vērā šādas prasības: 	Comment by Renārs Briedis: Zaļās prasības ir izslēgtas no PIL, bet tagad ir ilgtspējīgs iepirkums - plašāks jēdziens , ietver arī zaļo un sociālos aspektus, ekonomiskos utt. 
Piedāvāju mainīt uz ilgtspējīgs.
5.1. Ielu apgaismojuma uzstādīšanai
5.1.1. Gaismekļu efektivitāte: 
5.1.1.1. Pretendents nodrošina apgaismojuma sistēmas, kurām kā gaismas avots kalpo gaismas diodes; 
5.1.1.2. Uzstādāmo apgaismes ierīču gaismekļu efektivitāte ir augstāka par 137 lm/W;  
5.1.1.3. Piemēro, ja pašreizējā apgaismes ierīcē gaismas avotus vai gaismekļus aizstās un netiks veikta pārveidošana.
5.1.2. Dimmēšanas iespējas: 
5.1.2.1. Pretendenta piedāvātajiem gaismekļiem ir jābūt  rūpnieciski uzstādītai dimmēšanas funkcijai. Dimmēšanas plānus līguma darbības laikā izsniegs Pasūtītājs. Pretendenta piedāvātajiem gaismekļiem ir jābūt saderīgiem ar aptumšošanas funkciju.
5.1.3. Jaudas koeficients: 
5.1.3.1. Uzstādāmā LED gaismekļa jaudas koeficients ir ≥ 0,92.
5.1.4. Ražojumu ekspluatācijas laiks, rezerves daļas un garantija:
5.1.4.1. Jebkuriem gaismas avotiem, kuru pamatā ir gaismas diodes, kalpošanas laiks ir vismaz 100 000h (L90B10) pie 25°C; 
5.1.4.2. Uz LED moduļu remontu vai attiecīgu rezerves daļu nodrošināšanu, kuriem rodas pēkšņa darbības kļūme, attiecas garantija, kura ilgst piecus gadus no uzstādīšanas datuma; 
5.1.4.3. Rezerves daļām jābūt tādām pašām kā oriģinālajām daļām, taču, ja tas nav iespējams, drīkst izmantot ekvivalentam rezerves daļas, kas veic tādu pašu funkciju tādā pašā vai augstākā veiktspējas līmenī.
5.1.5. Gaismekļa aizsardzības klase: 
5.1.5.1. Gaismekļiem uz M un C klases ceļiem jābūt aprīkotiem ar optisko sistēmu, kuras gaismekļa aizsardzības klase ir vismaz IP66. P klases ceļu gaismekļu aizsardzības klase ir IP66 vai augstāka atkarībā no vietējiem apstākļiem. 
5.1.5.2. Gaismekļu fotometrijas dati: 
5.1.5.3. Par piedāvātiem gaismekļiem pretendents iesniedz fotometrijas datus, kas iegūti, veicot gaismekļa testēšanu saskaņā ar piemērojamiem standartiem.
5.1.6. Izturība pret pārspriegumu: 
5.1.6.1. Gaismekļa barošanas blokam jābūt iebūvētai izturībai pret pārspriegumu (L/N) 4 kV, (L/N-PE) 6 kV, saskaņā ar piemērojamiem standartiem, ko apliecina ar barošanas bloka ražotajā tehnisko datu lapu. 
5.1.7.  Jaunu apgaismojuma sistēmu resursus taupoša un energoefektīva uzstādīšana – piegādātājs sistēmu uzstādīšanai iesniedz šādus norādījumus: 
5.1.7.1. Apgaismes iekārtu izjaukšanas norādījumus (shēma vai apraksts);  
5.1.7.2. Norādījumus lampu nomaiņai un norādījumus, kuras lampas var izmantot apgaismes iekārtās, nesamazinot paredzēto energoefektivitāti;  
5.1.7.3. Norādījumus, kā lietot un uzturēt apgaismes vadības ierīces.
5.1.8. Jānodrošina, lai jaunas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams: 
5.1.8.1. Jāparedz vadības ierīces (segmenta kontrolierus), kas izbūvējamās apgaismojuma līnijas ieslēgšanu/izslēgšanu nodrošina no Pašvaldības vadības centra Sarmas ielā 4, Jelgavā. Tiem jābūt integrējamiem esošajā apgaismojuma vadības sistēmā (Citylight). 
5.1.9. Piegādātājs nodrošina, lai apgaismojuma aprīkojums (tostarp spuldzes, apgaismes iekārtas un apgaismes vadības ierīces) tiktu uzstādītas saskaņā ar projektā noteikto; 
5.1.10. Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
6. Materiālu tehniskās prasības ielu apgaismojumam:
6.1. LED gaismeklis (6.1.apakšpunkta prasības attiecināmas tikai, ja tiek piedāvāts ekvivalents):
	N.p.k.
	Parametrs

	6.1.1. 
	Gaismas avota tips: LED (gaismas diodes)

	6.1.2. 
	Gaismas plūsmas veids: Asimetriska ielas optika

	6.1.3. 
	Gaismekļa korpusa izpildījums: Liets alumīnijs, krāsots pelēks, gaismekļa korpusā iemontēta standartizēta ligzda ZHAGA (vai ekvivalents) - sensoru un kontrolieru pievienošanai.

	6.1.4. 
	Gaismekļa aizsardzības klase (IP), ne mazāka kā: IP66

	6.1.5. 
	Gaismekļa triecienizturības klase (IK), ne mazāka kā: IK08

	6.1.6. 
	Gaismekļa montāža pa tiešo uz balsta un uz sāna konsoles:  (diametrs) 60mm

	6.1.7. 
	Darba temperatūra, ne sliktāk kā: -35°C - +45°C

	6.1.8. 
	Gaismekļa stiprināšanas veids ar nerūsējoša tērauda skrūvēm

	6.1.9. 
	Gaismekļa efektivitāte: ne mazāka kā: 137 Lm/W

	6.1.10. 
	Gaismekļa jauda: ne lielāka par tehniskā shēmā uzradīto

	6.1.11. 
	Gaismas krāsas izšķirtspēja (CRI): ne mazāka kā: 70%

	6.1.12. 
	Gaismas krāsas temperatūra: 4000±7%K

	6.1.13. 
	Automātiskās dimmēšanas sinhronizācija ar elektriskās barošanas padevi

	6.1.14. 
	Barošanas darba sprieguma diapazons, nominālais: 200 ÷ 240V

	6.1.15. 
	Elektroizolācijas drošības klase pēc EN-60598: I (pirmā) vai II (otrā)

	6.1.16. 
	Izturība pret pārspriegumu ne sliktāk kā:
Maksimālais spriegums: P/(N/L) – 6 kV.

	6.1.17. 
	Jaudas faktors (Cosφ), pie 100% noslodzes, ne mazāk kā: 0,92

	6.1.18. 
	Gaismekļu barošanas bloka papildus tehniskās prasības: DALI 2

	6.1.19. 
	Gaismas avota automātiska aizsardzība no pārkarsēšanas ar gaismas avota patērējamās jaudas samazināšanos

	6.1.20. 
	Aizsardzība no piesārņojuma ar gaismu: 0 kandelas gaismas izstarojums virs 90° no apgaismojamās virsmas

	6.1.21. 
	Gaismekļa kalpošanas laiks ne mazāk kā: 100 000 h (L90 B10 C10 pie Ta 25°C)

	6.1.22. 
	Pretendentam jāiesniedz dokuments, kas apliecina atbilstību minētajiem standartiem. Dokumentu atļauts iesniegt jebkurā valodā, pievienojot tulkojumu latviešu valodā, vai arī angļu valodā bez tulkojuma:
6.1.22.1. Gaismekļu ražotājrūpnīca ir sertificēta atbilstoši standartiem ISO 9001 vai ekvivalents.
6.1.22.2. Akreditētas atbilstības novērtēšanas iestādes izsniegts ENEC sertifikāts. Gaismekļiem jābūt ar ENEC marķējumu. ENEC ir elektrisko produktu kvalitātes zīme, kas apliecina atbilstību Eiropas Savienības drošības standartiem.

	6.1.23. 
	Jāiesniedz:
6.1.23.1. Gaismekļu fotometriskos failus *.ldt vai *.ies formātā par katru piedāvāto gaismekļu modeli, kas ietver gaismekļu izstarotās gaismas leņķi horizontālā un vertikālā plaknē, kopējo gaismas plūsmu (Lm), gaismas temperatūru (Kelvini) un citu nepieciešamo informāciju, lai pasūtītājs spētu izvērtēt pretendenta piedāvāto gaismekļu atbilstību.
6.1.23.2. Gaismekļu apgaismojuma plānošanas aprēķinus (fotometriskos) *.pdf un *.evo formātā. Aprēķini attēlo piedāvāto gaismekļu izstaroto gaismu un gaismekļu atbilstību apgaismojuma klasei. Aprēķinos piemērot ekspluatācijas koeficientu 0.80.


6.2. Gaismekļa kontrolieris (6.2. apakšpunkta prasības attiecināmas tikai, ja tiek piedāvāts ekvivalents):
	N.p.k.
	Parametrs

	6.2.1. 
	Savienojuma 4 kontaktu ligzda ZHAGA (ZHAGA BOOK 18 standart connector) vai ekvivalents:

	6.2.2. 
	Spraudņa ieejas atbilstoši standartam:
1: +24V barošana
2: Negatīvais pols DALI saskarnei;
3. Pozitīvais pols DALI saskarnei
4. Digitālā ieeja vai izeja

	6.2.3. 
	Dimēšanas nodrošināšana diapazonā: 10%-100% ar minimālo soli 10%

	6.2.4. 
	Vadības standarts: DALI2 D4i

	6.2.5. 
	Izmantojamais kodēšanas standarts vismaz: AES 128

	6.2.6. 
	Iebūvēts reāllaika pulkstenis ar astronomisko kalendāru, kas nodrošina autonomu darbību sakaru traucējumu gadījumā 365 dienas gadā, 24 stundas diennaktī.

	6.2.7. 
	Gaismekļu kontrolieriem jābūt savietojamiem un jādarbojas Jelgavas pilsētā esošā ielu apgaismojuma vadības sistēmā (CITYLIGHT)*

	6.2.8. 
	Gaismekļa kontroliera jānodrošina komunikācija ar vadības sistēmu (datu nodošana un komandu saņemšana) vismaz 15 min. laikā.

	6.2.9. 
	Gaismekļa kontrolierim jānodrošina attālināto FOTA (Firmware-over-the-air) programmatūras versijas atjaunošanu.

	6.2.10. 
	Gaismekļa kontrolierim jānodrošina sekojošu kļūdu identificēšana un nosūtīšana vadības sistēmai gaismekļa bojājumu gadījumā:
6.2.10.1. gaismekļa (LED barošanas bloka) defektu noteikšana;
6.2.10.2. gaismekļa (LED moduļa) defektu noteikšana;
6.2.10.3. barošanas sprieguma pazušanas gadījumā

	6.2.11. 
	Nolasāmie gaismekļa parametri, vismaz:
6.2.11.1. Darba stundas, h
6.2.11.2. LED strāva, A
6.2.11.3. LED spriegums, V
6.2.11.4. LED temperatūra, C0
6.2.11.5. Draivera temperatūra, C0
6.2.11.6. Kopējā patērētā jauda, KWh

	6.2.12. 
	Gaismekļa kontrolierim jānodrošina pilnas darbības atjaunošana 10 min. laikā no barošanas sprieguma padošanas.

	6.2.13. 
	Sakaru pārtraukumu gadījumā gaismekļa kontrolierim jāatjauno darbība pēc iepriekš uzdota profila.

	6.2.14. 
	Gaismekļa kontrolieris nodrošina spēju darboties pasūtītāja noteiktajā režīmā, neveicot gaismekļa vadību un mērījumu sūtīšanu uz vadības sistēmu

	6.2.15. 
	Gaismekļa parametru nolasīšanas biežums: Ne retāk kā 1 reize stundā

	6.2.16. 
	Vides prasības, apstiprinātas ražotāja deklarācijā:
6.2.16.1. Darba temperatūras minimālās prasības: -40 +70 C°

	6.2.17. 
	Kontrolieru aizsardzības klase (IP), ne zemāka kā: IP66

	6.2.18. 
	Kontrolieru triecienizturības klase (IK), ne zemāka kā: IK09

	6.2.19. 
	Aprīkojuma elektroenerģijas patēriņš:
6.2.19.1. Dīkstāves režīmā, ne lielāks par: 1.5W
6.2.19.2. Darba režīmā, ne lielāks par: 3W

	6.2.20. 
	Citas prasības

	6.2.21. 
	ES direktīva Nr. 2014/35/ES (zemsprieguma direktīva)

	6.2.22. 
	ES direktīva Nr. 2014/30/ES (elektromagnētiskā saderība)

	6.2.23. 
	ES direktīva Nr. 2014/53/ES (radioiekārtu direktīva)

	6.2.24. 
	ES direktīva Nr. 2011/65/ES (ROHS) direktīva)

	6.2.25. 
	Vadības aparāta aprīkojumam jāatbilst CE prasībām un jābūt CE marķējumam

	6.2.26. 
	Gaismekļa kontrolierim jāatbilst obligātajiem Radio Equipment Directive (RED) un EMC (Electromagnetic Compatibility) NE 301 489-1 V1.9.2; EN 301 489-17 V2.2.1; EN 55015; EN 61547 drošības un elektromagnētiskās savietojamības standartiem vai ekvivalentiem.

	6.2.27. 
	Gaismekļa kontroliera ražotājam jābūt sertificētam saskaņā ar ISO 14001 un ISO 9001 standartiem vai ekvivalents.

	6.2.28. 
	Gaismekļa kontrolierim jābūt ar unikālu ID (identifikācijas) numuru, kas nedrīkst atkārtoties un sakrist ar sistēmā jau esošajiem numuriem. 

	6.2.29. 
	Pretendents piedāvājumā paredz visas tiešās un netiešās izmaksas, kas saistītas ar gaismekļu kontrolieru un kontrolieru uzstādīšanas un integrēšanu MAUGLO vai CITYLIGHT sistēmā, kā arī nodrošina visas izmaksas, kas saistītas ar datu pārraides nodrošināšanu vismaz 5 gadus pēc līguma pabeigšanas.


7. Prasības satiksmes organizācijai būvdarbu laikā:
7.1. Veicot būvdarbus, Izpildītājam jāievēro spēkā esošo normatīvo aktu prasības par satiksmes organizāciju būvdarbu laikā; 
7.2. Nodrošinot satiksmes organizāciju būvdarbu laikā, Izpildītājam jāņem vērā Bauskas ielas pārbūves darbi;
7.3. Visā būvdarbu laikā jānodrošina piekļuve pieguļošajām teritorijām, piebraucamos ceļus saskaņojot ar Pasūtītāju; 
7.4. Izpildītājam jānodrošina satiksmes organizācija tā, lai saglabātu transporta plūsmu būvobjekta teritorijā. Pilnīga satiksmes slēgšana nav atļauta; 
7.5. Mainoties satiksmes intensitātei uz objektam piegulošajām ielām, Pasūtītājs var uzdot Izpildītājam veikt dažādus satiksmes drošības uzlabošanas pasākumus, piemēram, ātruma ierobežojošo zīmju izvietošana, ātruma slāpētāju izvietošana u.c. risinājumus, to izmaksas Izpildītājam jāparedz, veicot būvdarbu izmaksu kalkulāciju;
7.6. Izstrādājot satiksmes organizācijas risinājumus būvdarbu laikā, konsultēties ar SIA “Jelgavas autobusu parks” par satiksmes organizācijas izmaiņām Miera ielā; 
7.7. Organizējot būvdarbus, īpaša uzmanība jāpievērš gājēju drošībai un to kustības organizēšanai gar objektu. Pasūtītājs var uzdot veikt pagaidu celiņa ar nesaistītu segumu izveidi, ja gājēju kustība tiks organizēta pa teritoriju, kur nav izbūvēts gājēju celiņš. Ja Pasūtītājs uzskatīs, ka gājēju drošībai ir nepieciešams izmantot pagaidu žogu, Izpildītājam jānodrošina tā uzstādīšana tādā posmā, kādā Pasūtītājs to uzskata par nepieciešamu.
7.8. Uzstādot pagaidu satiksmes organizēšanas luksoforus, tiem jāattēlo vizuāla laika atskaite sekundēs līdz zaļā signāla ieslēgšanās brīdim;
7.9. Būvdarbu laikā Izpildītājam jāveic Būvdarbu zonas, apbraucamo ceļu un piegulošo ielu uzturēšana vasaras un ziemas periodā:
7.9.1. Asfaltēto ceļu bedrīšu remonts, seguma tīrīšana utt. jāveic piecu (5) dienu laikā pēc Pasūtītāja norādījumiem.
7.9.2. Grantēto ceļu greiderēšana ne retāk, kā divas (2) reizes mēnesī, sekojot Pasūtītāja norādījumiem.
7.9.3. Atputekļošana jāveic atbilstoši “Autoceļu būvdarbu specifikācijām 2023” 5.3.punktā “Atputekļošana” noteiktajām prasībām.
7.9.4. Ziemas periodā nodrošināt ceļu, brauktuvju un piekļuves ceļu attīrīšanu no sniega un ledus.
7.9.5. Veikt brauktuvju un ietvju kaisīšanu ar pretslīdes materiāliem satiksmes drošības nodrošināšanai.
7.9.6. Nodrošināt sniega vaļņu novākšanu un redzamības uzturēšanu krustojumos, pie iebrauktuvēm un gājēju pārejām.
7.9.7. Nodrošināt ikdienas zāles pļaušanu ar mehānismiem, nepieļaujot zāles garumu virs 20cm.
7.9.8. Vismaz divas (2) reizes nedēļā jāveic atkritumu savākšana Būvobjekta teritorijā. 
7.10. Būvdarbu laikā nav paredzēts izmantot teritorijas ārpus ielas nodalījuma joslas. Ja Būvuzņēmējs būvdarbu laikā plāno veikt jebkādas darbības ārpus ielas nodalījuma joslas, šīs darbības iepriekš saskaņojamas ar attiecīgā nekustamā īpašuma īpašnieku, tiesisko valdītāju vai lietotāju, savstarpēji vienojoties par izmantošanas nosacījumiem.

8. Prasības tehnoloģiskā pārtraukuma konstatēšanas procesam būvdarbu izpildes laikā: 
8.1. Ja meteoroloģisku apstākļu dēļ atsevišķu vai visu būvdarbu veikšana tehnoloģiski nav iespējama, tad būvdarbu izpildē iespējams noteikt tehnoloģisko pārtraukumu atsevišķu vai visu būvdarbu veikšanai. Tehnoloģiskā pārtraukuma noteikšana neietekmē Līguma izpildes termiņa gala datumu. 
8.2. Izpildītājs par tehnoloģiskā pārtraukuma iestāšanos rakstiski informē Pasūtītāju piecas (5) darbdienas pirms būvdarbu tehnoloģiskā pārtraukuma iestāšanās, norādot pamatotus pārtraukuma iestāšanās iemeslus  vai apstākļus, veicot ierakstu būvdarbu žurnālā, norādot būvdarbu pārtraukuma sākuma datumu.
8.2.1. Tehnoloģiskā pārtraukuma laikā Izpildītājs veic visus nepieciešamos pasākumus, kas nodrošina izpildīto darbu un materiālu saglabāšanu visā pārtraukuma laikā, nepasliktinot to kvalitāti.
8.3. Tehnoloģiskā pārtraukuma laikā Izpildītājs ir pilnībā atbildīgs par viņa rīcībā nodoto Būvobjektu, tā tehnisko stāvokli un Būvobjekta apsardzi. 
8.4. Tehnoloģiskā pārtraukuma laikā Būvobjekta uzturēšanu (t.sk. atkritumu savākšanu un sniega tīrīšanu) nodrošina Izpildītājs.
8.5. Izpildītājs trīs (3) darbdienas pirms tehnoloģiskā pārtraukuma beigām rakstiski informē Pasūtītāju, būvuzraugu un autoruzraugu, norādot uz apstākļiem, kas atļauj turpināt būvniecības procesu. Pirms būvniecības uzsākšanas Izpildītājs veic visas nepieciešamās darbības atbilstoši normatīvajiem aktiem, t.sk. pirms darbu uzsākšanas veicama atkārtota iepriekš veikto segto darbu kvalitātes pārbaude un sastādāms attiecīgs akts, ja pārtraukuma laikā iespējami segto darbu bojājumi, un veic ierakstu būvdarbu žurnālā par būvdarbu atsākšanu.
8.6. Tehnoloģiskā pārtraukuma laikā būvdarbi Būvobjektā netiek veikti (ja tiek noteikts tehnoloģiskais pārtraukums visiem būvdarbiem), kā arī netiek veikti norēķini, izņemot norēķini par pēdējā mēnesī (pirms tehnoloģiskā pārtraukuma iestāšanās) izpildītajiem būvdarbiem.

8. Prasības Būvdarbu laikā iegūto atkritumu apsaimniekošanā:
8.1. Būvniecības atkritumu apsaimniekošanā jāievērtē vismaz šādi pasākumi: būvniecības atkritumu šķirošana, sijāšana, drupināšana (būvdarbu vietā vai pie atbilstoša atkritumu apsaimniekotāja), būvniecības atkritumu izvešana uz pārstrādes vai apglabāšanas vietu, šķirošanas procesā atšķiroto nederīgo un atkārtoti neizmantojamo būvniecības atkritumu izvešana uz apglabāšanas vietu, kā arī vismaz 70% atšķiroto un sadrupināto materiālu realizācija;
8.2. Būvniecības laikā iegūto atkritumu apsaimniekošana jāveic saskaņā ar 2010.gada 28.oktobrī pieņemto likumu “Atkritumu apsaimniekošanas likums” un ievērojot citus attiecīgās Latvijas Republikas normatīvos aktus.
9. Prasības ūdensapgādes tīklu izbūvei un pārbaudei: jāveic atbilstoši prasībām, kas noteiktas PRASĪBAS ŪDENSSAIMNIECĪBAS TĪKLU IZBŪVEI un SIA “JELGAVAS ŪDENS” IZBŪVĒTO ŪK TĪKLU PĀRBAUDES KĀRTĪBA, skatīt Tehniskās specifikācijas 2.pielikumu.
10. Līguma garantijas nosacījumi:
Veicamo būvdarbu garantija ir ne mazāk kā 60 mēneši no objekta pieņemšanas ekspluatācijā.
11. Iesniedzot piedāvājumu, Pretendents tehniskajam piedāvājumam / apliecinājumam pievieno:
11.1. Darbu izpildes kalendāro grafiku. Tabulas veidā jāattēlo nolikuma 6.pielikumā “Darbu apjomu saraksts” un 7.pielikumā “Lokālā tāme” minēto darbu izpildes izvērstais Darbu izpildes kalendāra grafiks (6.pielikums) par līguma izpildes termiņu. Grafikā jānorāda veicamie darbi (par Darbu apjoma saraksta kopsavilkuma darbu veidiem un to sadaļām) un to izpildes termiņi pēc brīvas Izpildītāja izvēles (ņemot vērā plānoto Līguma izpildes termiņu Objekts nodots ekspluatācijā līdz 2028.gada 30.augustam), atbilstoši nolikumā un līgumu projektos norādītajām prasībām.
11.2. Darbu apjomu sarakstu un lokālo tāmi (atbilstoši nolikuma 6.pielikumam “Darbu apjomu saraksts” un 7.pielikumam “Lokālā tāme”, atsevišķās Excel formāta datnēs):
11.2.1. izstrādātas atbilstoši Ministru kabineta 2017.gada 3.maija noteikumiem Nr. 239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”;
11.2.2. Excel formulās ir jālieto noapaļošanas funkcija “round” ar diviem cipariem aiz komata;
11.2.3. nedrīkst to patvaļīgi grozīt, piemēram izlaist atsevišķus pozīciju nosaukumus, papildināt ar jaunām pozīcijām, grozīt darbu nosaukumus, mērvienības u.c.
11.3. par ekvivalentu - ja Pretendents izvēlas nolikuma 6. un 7.pielikumā norādītajiem materiāliem, iekārtām, aprīkojumam utt., piedāvāt ekvivalentu, tad attiecīgajā pozīcijā jānorāda piedāvātā ekvivalenta nosaukums, kā arī pie tehniskā piedāvājuma jāiesniedz salīdzinošu tabulu, kurā norādīts prasītais un piedāvātais ekvivalenta tehniskais salīdzinājums – aizpildīta tabula:
Tabula
	Ekvivalenta nosaukums (marka) 
	Darbu apjomu saraksta vai Lokālās tāmes pozīcija, kurai piedāvāts ekvivalents
	Ekvivalenta tehniskais raksturojums, kas apliecina ekvivalenci Darbu apjomu sarakstā vai Lokālajā tāmē prasītajam
	Norāda dokumenta nosaukumu un pievieno to piedāvājumam*

	
	
	
	

	
	
	
	


* Pretendents savā piedāvājumā ar dokumentiem, ko pasūtītājs atzīst par pieņemamiem (tajā skaitā ražotāja tehnisko dokumentāciju vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem), pierāda, ka piedāvājums ir ekvivalents.
Tehniskās specifikācijas pēdējais aktualizācijas datums 2026.gada 9.jūnijā.

